Charitono Laptevo krantas

Charitono Laptevo krantas () – žemas Taimyro pusiasalio (Rusija) šiaurinės dalies pakrantės ruožas tarp Piasinos ir Taimyros upių žiočių. Skalaujamas Karos jūros. Driekiasi ~250 km. Būdinga arktinė tundra. Krantas išraižytas įlankų (Michailovo, Netikėtumo, Voskresenskio, Lomonosovo), išsikiša Michailovo pusiasalis. Priekrantėse gausu salų.

Charitono Laptevo krantas negyvenamas, yra tik Strelegovo kyšulio poliarinė stotis. Krantas pavadintas poliarinio tyrinėtojo Charitono Laptevo garbei.

 Šaltiniai 

Kategorija:Rusijos geografija